b"\n_START_ARTICLE_\nSant Bartomeu de Matamala\n_START_SECTION_\nDescripci\xc3\xb3\n_START_PARAGRAPH_\nConstrucci\xc3\xb3 de petites dimensions d'una nau cap\xc3\xa7ada a llevant per un absis semicircular cobert amb quart d'esfera. Antigament estava cobert per una volta de can\xc3\xb3 per\xc3\xb2 d'aquesta nom\xc3\xa9s en resta la l\xc3\xadnia d'arrencament. La fa\xc3\xa7ana t\xc3\xa9 una porta rectangular amb llinda i brancals de carreus de pedra ben escairats i, coronat la fa\xc3\xa7ana, hi ha un campanar de cadireta d'un sol ull. La teulada \xc3\xa9s a dues aig\xc3\xbces._NEWLINE_El parament reflecteix les dues etapes constructives: l'obra rom\xc3\xa0nica \xc3\xa9s de carreus amb filades for\xc3\xa7a regulars i la reconstrucci\xc3\xb3 del segle XV \xc3\xa9s amb carreus irregulars i morter.\n_START_SECTION_\nHist\xc3\xb2ria\n_START_PARAGRAPH_\nLa primera vegada que aquesta ermita apareix documentada \xc3\xa9s l'any 1321. Va ser v\xc3\xadctima dels terratr\xc3\xa8mols de l'any 1428, per aix\xc3\xb2, l'any 1453 va ser reconstru\xc3\xafda."